מסתמן: מייסדי משינה יהיו מנטורים ב-"The Voice" - וואלה! תרבות
עינב שיף יום רביעי, 23 במאי 2012, 10:45
וואו. יובל בנאי (צילום: נמרוד סונדרס)
מהפך בעונה השנייה של "The Voice", כך נראה: "ידיעות אחרונות" מדווח הבוקר (רביעי) כי יובל בנאי ושלומי ברכה יהיו מנטורים בעונה השנייה של התוכנית, שסיימה בלפני כחודשיים את עונת הבכורה שלה.
כפי שפורסם בוואלה! תרבות, ב"רשת" רצו להמשיך עם המנטורים הקיימים - שלומי שבת, שרית חדד, אביב גפן ורמי קליינשטיין, אולם נראה כי מישהו מהם יצטרך לעזוב. כמו כן, לא ברור אם הפורמט, שהומצא בהולנד, מאפשר יותר מארבעה מנטורים בתוכנית אחת. שינוי נוסף בתוכנית: דן ויצמן, עורך העונה השלישית של "היפה והחנון" יערוך את העונה הקרובה של "The Voice".
יובל בנאי ושלומי ברכה הם מייסדי להקת משינה, הלהקה המצליחה ביותר בתולדות המוזיקה הישראלית. בנאי הוא סולן הלהקה וברכה הגיטריסט המוביל, אך שניהם חתומים על כתיבת והלחנת השירים לאורך 25 שנות קיומה של הלהקה. באחרונה יצאה משינה לסיבוב אנפלאגד מצליח.
ב"רשת" סירבו להגיב לדברים.